61. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Κ.5291/622 της 18 Μαρτ./12 Απρ.  1957 Περί εγκρίσεως περιορισμού μήκους ενσήμων ταινιών φορολογίας σιγαρέττων τύπου β΄ υπό ωρισμένας προϋποθέσεις. Έχοντες υπ’ όψιν: 1)Τας διατάξεις του άρθρ. 4 παρ. 5 του Α.Ν. 1973/1939 και του άρθρ. 3 παρ. 4 του Α.Ν. 207/45 και 2)Σχετικήν αίτησιν ενδιαφερομένων Καπνοβιομηχανιών, αποφασίζομεν: Εις ην περίπτωσιν αι Καπνοβιομηχανίαι ήθελον θέσει εις κυκλοφορίαν νέου τύπου κυτία σιγαρέττων, διαφόρων διαστάσεων των ήδη χρησιμοποιουμένων, εφ’ ων καθίσταται αδύνατος η πλήρης επικόλλησις των μηχανοκολλήτων ταινιών τύπου Β΄, εγκρίνομεν όπως μέχρι της θέσεως εις κυκλοφορίαν ειδικών προς τούτο ταινιών, αι εν ισχύϊ τοιαύται, τύπου Β΄, επιβραχύνωνται, περικοπτομένων κατ’ ίσα μέρη αμφοτέρων των άκρων αυτών, ελευθέρως υπό των καπνοβιομηχανιών, των μεν κλάσεων 1 και 2 κατά 10 το πολύ χιλιοστά, της δε κλάσεως 3 κατά 5 το πολύ χιλιοστά. Αι ούτω περικοπτόμεναι ταινίαι, θα επικολλώνται επί των κυτίων των σιγαρέττων (τύπου κασσετίνος ή συρταρωτών), κατά τρόπον τοιούτον, ώστε να διασφαλίζηται πλήρως το περιεχόμενον τούτων και να καθίσταται αδύνατον το άνοιγμα του κυτίου και η εξ αυτού εξαγωγή σιγαρέττων άνευ διαρρήξεώς των. Η ακύρωσις των εν λόγω ταινιών δια της εκάστοτε εν χρήσει σφραγίδος της Υπηρεσίας θα λαμβάνη χώραν κατά τα εν παρ. 5 του άρθρ. 2 του από 2/21.12.54 Β.Δ/τος (Φ.Ε.Κ. 307/54, τεύχος Α΄) καθοριζόμενα, επιτρεπομένης όμως εν προκειμένω της επιθέσεως της σφραγίδος και επί του τμήματος της ταινίας του επικολλημένου εις την άνω επιφάνειαν του κυτίου. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. (Αντί για τη σελ. 320,23(α) Σελ. 320,23(β) Τεύχος 698-Σελ. 139 Κώδικας Φορολογίας Καπνού 28.Ε.α.59-61 